 Ụka Angịlịkan na dayọsiisi Awka ebuliela ụfọdụ ndị ụkọchukwu na dayọsiisi ahụ nọkwa dị iche iche iji wee gaa nihu nịgbasa oziọma alaeze Chineke.  Nke a bụ nke e mere site naka bishọọpụ ụka Angịlịkan na dayọsiisi ahụ, bụ Rt. Revd. Alexander Ibezim, ma bụrụkwa nke weere ọnọdụ nụlọ ụka Cathedral Church of St. Faith dị nAwka na steeti Anambra. Oke emume ahụ bụkwa nke dọtara ọtụtụ mmadụ sitere nebe dị iche iche wee bịa, nke gụnyere ndị bishọọpụ, ndị ụkọchukwu, ndị chiri echichi ụkà, ndị ọrụ gọọment na ndị ọzọ e ji okwu ha agba ìzù. Mmadụ ise nime ndị ụkọchukwu ka e buliri nọkwa Canọn ebe otu onye ọzọ ka e siri nọkwa Canon bulie nọkwa Venerable.Nokwu ya dịka ọ na-eguzobe ndị ahụ nọkwa ọhụụ ahụ, bishọọpụ Ibezim mere ka ha mara na ọkwa ahụ chọrọ mweda nala, nnọgidesi ike nekpere na ijere Chineke na mmadụ ozi, ma kpọkuo ha ka ha na-enyòchagharị ndụ ha oge niile iji mara ma ha kà nọzịkwa nokwukwe ma nwezukwa ihe niile a chọrọ naka ha dịka ndị ọrụ ụka.O chetaara ha na ndị mmadụ na-ele omume na usoro obibi ndụ onye na-ezi ha oziọma anya mgbe ọbụla iji mara ụdị mmadụ ọ bụ, ma dụkwazie ha ọdụ ka ha gbaa mbọ hụ na ihe ha na-ekwu nokwuchukwu bụkwa ihe ha na-emeputa nomùme, iji mee ka ndị mmadụ kwere noziọma Chineke bụ nke a na-akụghị mmiri, ma site na ya nwee nzọpụta zuru òkè.Na mbụ nokwuchukwu ya, bishọọpụ dayọsiisi Isukwuato-Umunochi lagoro ezumike nka, bụ bishọọpụ Sam Chukwuka, ónyé okwuchukwu ya gbadòrò ụkwụ na ụlọ ụka na-aga nihu the church matches on kwuru na ọ bụ ọrụ kara dị elu ka e kenyegoro ndị ahụ, ma gwa ha ka ha mee ka mmekọrịta ha na Chineke na mmadụ ibe ha dị ọhụụ, ma gharakwa iduhiè ìgwè atụrụ Chineke nna ranyere ha naka. O nyekwara ndị ahụ ndụmọdụ ka ha were oge, ihe ndị bara ha urù, ọgụgụ isi na ihe niile ha nwere wee jeere Chineke ozi ma kụtakwara Christ mkpụrụ obi, bụ nke o nyegoro ha ikike na ndụmọdụ ime, ọ bụnadị dịka ọ gwara ha ka ha ghara ikwe ka ihe ọbụla rafuo ha.Ụfọdụ nime ndị ahụ e buliri nọkwa, nke gụnyere Venerable Christian Okafor na Rev. Canon Charles Chukwurah, ndị kwuru okwu naha ndị ọzọ, kelèrè Chineke maka ọkpụkpọ òkù ọ kpọrọ ha nakwa mbuli elu ahụ, ma rịọkwazie Ya ka ọ gaa nihu inyere ha aka na inye ha ike ha ga-eji wee jeere Ya ozi otu o siri kwesi. Ha kwekwazịrị nkwà ịga nihu niji obi ha rụọọrọ Chineke nna ọrụ dịka ọkpụkpọ òkù ha siri dị, iji dubàá ndị mmadụ nalaeze ma sorokwa keta òkè na ya bụ alaeze ebighi ebi na mgbe ikpeazụ.Niguzobe nọkwa ahụ, e dukwara ndị ahụ niyi nrube isi nyéré Chineke nakwa nzere akwamiko nwoke na nwoke, na nkè nwoke dapụta ma ọ bụ nwaanyị dapụta, a pịachara.A nọrọ na ya bụ mmemme wee bụọ ọtụtụ abụ dị iche iche site naka ndị ọbụ abụ na ya bụ dayọsiisi, ma tekwazie egwu itò Chineke. 